Obama procjenjuje efekat nasilja u Egiptu na američku pomoć toj zemlji
Sjedinjene Države osudile su nasilje u Egiptu, zahtijevajući od tamošnje vojske maksimalnu uzdržanost, a od Egipćana zajedničko prevazilaženje podjela u zemlji.
Politički krah i nasilje traju i dalje nakon prošlonedjeljnog zbacivanja egipatskog islamističkog predsjednika Morsija. Juče su se vojska i policija sukobile sa Morsijevim islamističkim pristalicama. Najmanje 51 osoba je ubijena, a mnogo više ih je povrijedjeno. U medjuvremenu, demonstranti – i pro i anti-Morsijevi – izražavaju ljutnju na predsjednika Obamu i na Sjedinjene Države, iako je gospodin Obama jasno rekao da Sjedinjene Države ne podržavaju ni jednu odredjenu stranu u Egiptu i da se zalažu za povratak na demokratiju. , kaže anti-Morsijev prosvjednik. Predsjednik Obama i američki Kongres suočeni su s kritičnom odlukom - da li da suspenduju 1,3 milijarde dolara vojne pomoći Egiptu. Američki zakon zahtijeva ukidanje pomoći nekoj zemlji ukoliko tamošnja demokratski izabrana vlast bude srušena prevratom. Glasnogovornik Bijele kuće Jay Carney o tome je govorio juče, i rekao: Sjedinjene Države veoma brine pojačavanje nasilja, dodao je Carney, i u kontatktima su sa ključnim egipatskim instancama. Glasnogovornica State Departmenta Jen Psaki rekla je da su Sjedinjene Države Egipćanima uputile važnu poruku, i ona je, izgleda, bila upućena ka Morsijevoj stranci, Muslimansko Bratstvo. , kaže gospodja Psaki. Ali, američki utjecaj u Egiptu je ograničen, upozorava Eric Trager iz vašingtonskog Instituta za bliskoistočnu politiku i dodaje: Obamina administracija je zabrinuta da bi produženje civilnog otpora moglo imati utjecaja i na širi region, dodaje Trager i nastavlja: Američka administracija stoga i naglašava da želi da tranzicioni period u Egiptu bude definiran pomirenjem, a ne osvetama i krvoprolićem.